કોલકાતા :ભારત અને પાકિસ્તાન વચ્ચે રમાઇ રહેલી હાઇવોલ્ટેજ મેચમાં ભારતે ટોસ જીતીને પહેબા બોલિંગનો નિર્ણય કર્યો હતો. પાકિસ્તાનની ટીમે પહેલા બેટિંગ કરતા નિર્ધારિત 18 ઓવરમાં 5 વિકેટનાં નુકસાને 118 રન બનાવ્યા હતા. ભારતને જીતવા માટે 119 રનનું લક્ષ્ય મળ્યું હતું. વરસાદનાં કારણે મેચ મોડી ચાલુ થઇ હોવાથી મેચને 20 ઓવરનાં બદલે ટુંકાવીને 18 ઓવરની કરી દેવામાં આવી હતી. ભારતીય ટીમ 119 રનનાં લક્ષ્યાંકને મેળવવા માટે ઉતરી હતી. જો કે ભારતીય ટીમે 4 વિકેટનાં નુકસાને 15 ઓવરમાં જ 119 રન બનાવ્યા હતા. કોલકાતામાં ક્યારે પણ પાકિસ્તાન સામે મેચ નહી જીત્યાનો રેકોર્ડ પણ તોડી નાખ્યો હતો. કોહલીની આક્રમક બેટિંગ લાંબા સમય બાદ જોવા મળી હતી. કોહલીનું અર્ધશતક મહત્વનું સાબિત થયું હતું. કોહલીને 37 બોલમાં 55 રન બનાવીને અણનમ રહ્યો હતો.